Norske Intelligenssedler, 1775-11-15
Bekiendtgiørelser: Det har behaget Hans Majestæt under 10de Augustii sidstleden at tillægge, Os en allernaadigst befaling af følgende Jndhold: Da det er Os overmaade vigtigt, at see Agerdyrkningen befordret, udbredet og bragt til Fuldkommenhed i Vores Rige Norge, og Vi veed, at Jntet virker meere end Exempler af saadanne Mænd, som Almuen gjerne følger, saa har det allernaadigst behaget Os, at udsætte af Vores Chatol-Casse 300 Rdlr. om Aaret for nogen Tiid i dette Øyemed, og ville Vi, at Du Vores Stiftamtmand, og Du Vores Laugmand, med tre andre Embeds-Mænd, som J dertil maae vælge, skal aarligen paa Vores Fødsels-Dag uddeele disse 300 Rdr., som vi paa følgende Maade vil give under Eders Os bekjendte gode og ærlige Bestyrelse. 1) Disse 300 Rdr. skal deeles i tre Præmier, hvoraf den første skal være paa 150 Rdr., den anden paa 100 Rdr. og den tredie paa 50 Rdr., enten i reede Penger eller Medailler, efter de Vindendes Ønske. Mænd af den geistlige, militaire eller civile Stand, som boe paa Landet og have Jordbrug i det mindste af 20 Tønders Udsæd, kan alene kappes om denne Priis. Denne opmuntrende Belønning have Vi bestæmt for dem, som beviisligen (Maaden have J nøye at bestæmme) have i det løbende Aar avlet meest Korn efter deres Udsæd, opbrudt og ryddet til Korn og Græs det meeste hidtil udyrket Jord, sat det største Maal Steendiger, freder og opelsker ellers bedst deres Skov, opmuntrer de fleeste Bønder beviisligen til sammeForbædringer og tilveiebringer deres Efterfølgelse. 4) De, som nu saaledes ere til Prisen værdige, skal endnu, førend de maae tildømmes den, bevise med deres Foresattes skriftlige Skudsmaal, at de ellers i deres Embeder ere duelige og retskafne 5) J have strax ved circulaire Breve, men kuns i Aggershuus Stift (thi der vil Vi begynde) ligesom og ved Gazetterne at bekjendtgjøre dette Vores Brev, og da tillige at kundgjøre de Beviisligheder, som J, efter Eders gode Jndsigt, finde til Prisernes Uddeeling fornødne. 6) J Gaasetterne skal de Vindendes Navne med alle deres Medbejleres aarligen bekjendtgjøres, og dertil føyes omstændeligen, hvad enhver haver gjort, paa det Vi kan kjende saadanne flittige Borgere, og tillige see dem bekjendte for Vores heele Folk. 7) Den Mand som tre Gange vinder Prisen, vil Vi til Befordring med Kongelig Naade erindre Os. Saaledes er Vores alvorlige Villie, som J have med sædvanlig Nidkierhed at see paa bedste Maade iværksatt, da Vi deraf venter den Glæde at kunde og derved befordre det kjere norske Riges Vel. J allerunderdanigst Følge allerhøjstbemeldte befaling bliver herved bekjendtgjort: at paa Hans Majestæts Fødsels-Dag, den 29de Januarii 1776, bliver her i Christiania, i min Stiftamtmand Levetzaus Boepæl, paa den befalede Maade og under de foreskrevne Vilkaar, den Kongelige Gave af 300 Rdr. fordeelt i 3de Præmier, af 150 Rdr., 100 Rdr. og 50 Rdr. i reede Penge, eller Medailler, tilkjendt 3de paa Landet i Aggershuus Stift boende Jordebrugere, af den geistlige, militaire eller civile Stand, som godtgiør, i indeværende Aar, ved Korn- og Høe-Avling, Oprødning, Steengjerders Sætning, Skovs Opelskning, og virksomme Exempler eller Opmuntringer i disse den norske Landhuusholdnings Hoved-Deele at have blandt alle Medbejlere nærmest opfyldt hvad den Kongelige befaling i 3die Post udfordrer; til hvilken Ende alle Jordbrugere af geistlig, militaire og civile Stand i Aggershuus Stift, hvis anvendte Fliid paa Agerdyrkningen og ellers iværksatte patriotiske Bestræbelser maatte give dem Adgang til ovenmeldte Belønninger, herved indbydes inden nestkommende December Maaneds Udgang for Os skriftlig at anmelde hvad de i Overeensstæmmelse med Hans Majestæts Hensigter kan have udrettet, beviislig gjort for denne Gang med 2de Embedsmænds eller 2de andre gode Dannemænds edelige Attester, til Sikkerhed for Underskriftens og Vidnesbyrdenes formale Rigtighed, af Stedets Sorenskriver, notarialiter paategnede, som, nest tydelig og omstændelig at tilskrive, hvorledes og ved hvilke Midler de attesterede Forbædringer eller Handlinger ere tilveiebragte, maae indeholde, at de ere grundede paa Attestanternes egen Erfaring, eller paa ligesaa vis Overbeviisning. Ligesaa anmodes De, i samme, eller med andre Attester, at lade følge Beviis for, at deres Jordebruge ere i det mindste af 20 Tønders Udsæd, og endelig Embedsmænd, eller: de iblandt dem, som ere Embedsmænd, at geleide Anmeldelserne med Deres Foresattes Skudsmaal, saa ledes som den Kongelige befaling i 4de Post fastsætter.